google/wiki40b huggingface dataset:
पशुओं में पागलपन

लक्षण

रेबीज़ मुख्यतः दो रूपों में देखी जाती है, पहला जिसमें रोग ग्रस्त पशु काफी भयानक होजाता है तथा दूसरा जिसमें वह बिल्कुल शान्त रहता है। पहले अथवा उग्र रूप में पशु में रोग के सभी लक्षण स्पष्ट दिखायी देते हैं लेकिन शान्त रूप में रोग के लक्षण बहुत कम अथवा लगभग नहीं के बराबर ही होते हैं।
कुत्तों में इस रोग की प्रारम्भिक अवस्था में व्यवहार में परिवर्तन हो जाता है तथा उनकी आंखें अधिक तेज नजर आती हैं। कभी-कभी शरीर का तापमान भी बढ़ जाता है। 2-3 दिन के बाद उसकी बेचैनी बढ़ जाती है तथा उसमें बहुत ज्यादा चिड़-चिड़ापन आ जाता है। वह काल्पनिक वस्तुओं की ओर अथवा बिना प्रयोजन के इधर-उधर काफी तेजी से दौड़ने लगता है तथा रास्ते में जो भी मिलता है उसे वह काट लेता है। अन्तिम अवस्था में पशु के गले में लकवा हो जाने के कारण उसकी आवाज बदल जाती है, शरीर में कपकपी तथा चाल में लड़खड़ाहट आजाती है तथा वह लकवा ग्रस्त होकर अचेतन अवस्था में पड़ा रहता है। इसी अवस्था में उसकी मृत्यु हो जाती है। गाय व भैंसों में इस बीमारी के भयानक रूप के लक्षण दिखते हैं। पशु काफी उत्तेजित अवस्था में दिखता है तथा वह बहुत तेजी से भागने की कोशिश करता है। वह जोर-जोर से रम्भाने लगता है तथा बीच-बीच में जम्भाइयाँ लेता हुआ दिखाई देता है। वह अपने सिर को किसी पेड़ अथवा दीवाल के साथ टकराता है। कई पशुओं में मद के लक्षण भी दिखायी दे सकते हैं। रोग ग्रस्त पशु शीघ्र ही दुर्बल हो जाता है और उसकी मृत्यु हो जाती है। मनुष्यों में इस बीमारी के प्रमुख लक्षणों में उत्तेजित होना, अधिक चिन्तित हो जाना, पानी अथवा कोई खाद्य पदार्थ को निगलने में काफी तकलीफ महसूस करना तथा अन्त में लकवा होना आदि शामिल हैं।

उपचार तथा रोकथाम

एक बार लक्षण पैदा होजाने के बाद इस बीमारी का कोई इलाज नहीं है। जैसे ही किसी स्वस्थ पशु को इस बीमारी से ग्रस्त पशु काट लेता है उसे तुरन्त नजदीकी पशु चिकित्सालय में ले जाकर इस बीमारी से बचाव का टीका लगवाना चाहिए। इस कार्य में ढील बिल्कुल नहीं बरतनी चाहिए क्योंकि ये टीके तब तक ही प्रभावकारी हो सकते हैं जब तक कि पशु में रोग के लक्षण पैदा नहीं होते। पालतू कुत्तों को इस बीमारी से बचाने के लिए नियमित रूप से टीके लगवाने चाहिए तथा आवारा कुत्तों को समाप्त कर देना चाहिए। पालतू कुत्तों का पंजीकरण स्थानीय संस्थाओं द्वारा करवाना चाहिए तथा उनके नियमित टीकाकरण का दायित्व निष्ठापूर्वक मालिक को निभाना चाहिए।
पोटैशियम सायनाइड

पोटैशियम सायनाइड एक यौगिक है, जो रंगहीन नमक के जैसे दिखाई देता है। काफी हद तक यह शक्कर के जैसे दिखता है। यह पानी में आसानी से घुल जाता है। ज्यादातर इसका उपयोग सोने के खनन और कार्बनिक संश्लेषण में होता है। इसी तरह का उपयोग गहनों को साफ करने में भी किया जाता है।
यह अत्यधिक विषैला होता है, यह ठोस रूप में हाइड्रोलिसिस के कारण बहुत ही कम मात्रा में हाइड्रोजन सायनाइड का उत्सर्जन करता है, जिससे कुछ कुछ कड़वे बादाम की खुशबू आती है। हालांकि इस खुशबू को केवल कुछ ही लोग सूंघ सकते हैं, जिनमें आनुवंशिक विशेषता होती है।
एम॰ पी॰ वीरेंद्रकुमार

एम॰ पी॰ वीरेंद्रकुमार (मलयालम: എം.പി. വീരേന്ദ്രകുമാർ, जन्म: 15 अगस्त 1937), भारत से 14 वीं लोकसभा के सदस्य हैं। वे समाजवादी जनता (डेमोक्रेटिक) राजनीतिक दल के एक सदस्य और पार्टी की केरल राज्य इकाई के अध्यक्ष हैं। वे मलयालम भाषा के एक प्रमुख लेखक भी हैं। उन्हें उनके यात्रा वृतांत हैमवतभूविल  के लिए वर्ष 2010 में साहित्य अकादमी पुरस्कार प्रदान किया गया था। वे मलयालम भाषा के प्रमुख समाचार पत्र 'मातृभूमि' के प्रबंध निदेशक हैं।
हीरो (1985 फ़िल्म)

निर्माण

इस फिल्म से पहले वाहिद मुराद को कोई अच्छा किरदार नहीं मिल रहा था और न ही कोई अच्छी फिल्म मिल रही थी। इस कारण उन्होंने निर्णय लिया कि वे अपनी ही फिल्म का निर्माण करेंगे। इसके लिये उन्होंने अपने दोस्त इकबाल यूसुफ से बात की और उसे फिल्म का निर्देशन करने बोला। इस फिल्म कि कहानी वाहिद जी ने ही लिखी। उन्हें इस फिल्म से काफी आशा थी।

फिल्माना

फिल्म के निर्माण के दौरान वाहिद जी काफी तनाव में रहने लगे थे। उनका ऑपरेशन भी हुआ था। जिसके बाद उनका वजन काफी कम हो गया था। जो इस फिल्म में दिखाई भी देता है। बाबरा शरीफ ने बताया था कि फिल्म के दौरान वाहिद अपना संतुलन खो बैठे थे और नीचे गिर गए। इसके बाद इन्हें कई समय तक सांस लेने के बाद फिर से यह काम शुरू हो सका था। जुलाई 1983 में वाहिद के कार दुर्घटनाग्रस्त हो जाता है। जिससे उनके चेहरे में निशान पड़ जाता है। इसे ठीक करने के लिए वे कराची में जाते हैं। लेकिन फिल्म के पूरे होने के कुछ दिन पहले ही ऑपरेशन के एक दिन बाद ही उनकी मौत हो जाती है।
अमोनियम पर्हेनेट

अमोनियम पर्हेनेट एक अकार्बनिक यौगिक है।
वायकोम सत्याग्रह

वायकोम सत्याग्रह (1924–25), अस्पृश्यता की कुप्रथा के विरुद्ध त्रावणकोर (केरल) में चलाया गया था। इसका उद्देश्य निम्न जातीय एझवाओं एवं अछूतों द्वारा गाँधी जी के अहिंसावादी तरीके से त्रावणकोर के एक मंदिर के निकट की सड़कों के उपयोग के बारे में अपने-अपने अधिकारों को मनवाना था। सर्वप्रथम हिन्दू मंदिरों में प्रवेश तथा सार्वजनिक सड़कों पर हरिजनों के चलने को लेकर त्रावनकोर के ग्राम ‘वायकोम’ में आंदोलन शुरू हुआ।
केरल में छूआछूत की जड़ें काफ़ी गहरी जमीं हुई थीं। यहाँ सवर्णों से अवर्णों को 16 से 32 फीट की दूरी बनाये रखनी होती थी। अवर्णों में में ‘एझवा’ और ‘पुलैया’ अछूत जातियाँ शामिल थीं। 19वीं सदी के अंत तक केरल में नारायण गुरु, एन. कुमारन, टी. के. माधवन जैसे बुद्धिजीवियों ने छुआछूत के विरुद्ध आवाज उठाई। 
इस आन्दोलन का नेतृत्व एझवाओं के कांग्रेसी नेता टी. के. माधवन, के. केलप्पन तथा के. पी. केशवमेनन ने किया। ग्राम में स्थित एक मंदिर में 30 मार्च, 1924 को केरल कांग्रेसियों के एक दल ने, जिसमें सवर्ण और अवर्ण दोनों सम्मिलित थे, मंदिर में प्रवेश किया। मंदिर में प्रवेश का समाचार फैलते ही ब्राम्हणो वह उच्च ब्राम्हणोने इस का उग्र विरोध किया। संगठन ‘योगक्षेम’ ने भी इस आंदोलन को समर्थन प्रदान किया। 30 मार्च, 1924 को के.पी. केशव के नेतृत्व में सत्याग्रहियों ने मंदिर के पुजारियों तथा त्रावनकोर की सरकार द्वारा मंदिर में प्रवेश को रोकने के लिए लगाई गई बाड़ को पार कर मंदिर की ओर कूच किया। सभी सत्याग्रहियों को गिरफ़्तार किया गया। इस सत्याग्रह के समर्थन में पूरे देश से स्वयंसेवक वायकोम पहुँचने लगे।
मार्च १९२५ में गांधी जी के नेतृत्व में त्रावणकोर की महारानी से मंदिर में प्रवेश के बारे में आंदोलनकारियों से समझौता हुआ।
सतीश नाम्बियार

सतीश नाम्बियार  को सन २००९ में भारत सरकार द्वारा राष्ट्रीय सुरक्षा मामलों के क्षेत्र में पद्म भूषण से सम्मानित किया गया था। ये दिल्ली राज्य से हैं।
बिप्लब कुमार देब

शुरूआती जीवन व शिक्षा

बिप्लब देब का जन्म त्रिपुरा के राजधर नगर गाँव में हुआ था, जो कि वर्तमान में गोमती जिले के अन्तर्गत आता है। इनके अभिभावक बांग्लादेश के कचुय़ा उपज़िला से हैं। उन्होंने बचपन व विद्यालयी शिक्षा के दिन त्रिपुरा में बिताये तथा उदयपुर कॉलेज से स्नातक की शिक्षा पूर्ण करने के बाद परास्नातक की शिक्षा के लिये वह नई दिल्ली आ गये। वह 15 साल बाद उन्होंने त्रिपुरा में वापसी की। वह राष्ट्रीय स्वयंसेवक संघ के पूर्व स्वयंसेवक भी रह चुके हैं और पूर्व में त्रिपुरा आदिवासी क्षेत्र स्वशासी जिला परिषद के चुनावों में भाजपा के लिये प्रचार भी कर चुके हैं।

त्रिपुरा के मुख्यमंत्री

9 मार्च 2018 को बिप्लब कुमार देब ने त्रिपुरा के दसवें मुख्यमन्त्री के रूप में शपथ ली।

निजी जीवन

बिप्लब देब की पत्नी नीति देब भारतीय स्टेट बैंक में अधिकारी हैं, उनके दो बच्चे हैं जिसमे एक बेटा तथा एक बेटी है।
ढढू

ढढू एक गांव छोटा सा है जो भारतीय राज्य राजस्थान तथा जोधपुर ज़िले के फलोदी तहसील में स्थित है।
ढढू गांव के ज्यादातर लोग खेती पर निर्भर करते है इस कारण रोजगार का साधन ही यही है।
२०११ की भारतीय राष्ट्रीय जनगणना के अनुसार गांव की जनसंख्या १९९०  है।
कोलकाता पुल हादसा

पृष्ठभूमि

२.२ किलोमीटर (१.४ मील) लम्बे विवेकानन्द फ्लाईओवर पुल को २००८ में प्रस्तावित किया गया था और २००९ में इसका निर्माण कार्य आरम्भ हुआ। इसके निर्माण का कार्य हैदराबाद की आईवीआरसीएल नामक कंपनी को दिया गया था। यह कम्पनी उत्तर प्रदेश और विभिन्न अन्य राज्यों में काम करने से प्रतिबन्धित है। यह कार्य २०१० तक पूर्ण होना था लेकिन बार-बार समयसीमा को अगे बढ़ाया गया। स्थानीय लोगों के अनुसार ३० मार्च २०१६ को गिरने से एक दिन पहले, पुल पर बजरी (कंकरीट) डाली गयी थी। पुल के ढहने से घण्टों पूर्व, वहाँ काम कर रहे लोगों ने बाहुधरनों के नट (जोड़ने के लिए प्रयुक्त पेच) टूटने की आवाज सुनी।

दुर्घटना

भारतीय समयानुसार ३१ मार्च २०१६ को दोपहर १२:३२ बजे १५० मीटर (४९० फुट) पुल की इस्पात की पट्टी गिर गयी जिससे इसके नीचे से जा रहे बहुत सारे पैदल और वाहन फंस गये। यह दुर्घटना व्यस्त रबिन्द्र सरानी - के॰के॰ टैगोर स्ट्रीट चौराहे पर हुआ। इसमें कम से कम २५ लोग मारे गये और ७५ घायल हुये। लगभग ९० लोगों को मलबे से निकाल लिया गया है लेकिन सैकड़ों लोग फंसे हुये हैं।

दुष्परिणाम

१ अप्रैल २०१६ को आईवीआरसीएल को भारतीय दण्ड संहिता की धारा ३०२ के तहत हत्या के लिए आरोपित किया गया। पुलिस ने हैदराबाद में २ और कोलकता में आईवीआरसीएल के अधिकारियों को गिरफ्तार कर लिया तथा आईवीआरसीएल के स्थानीय कार्यालय को बन्द कर दिया जबकि आईवीआरसीएल अधिकारियों के अनुसार यह एक "दैवी घटना" है। इस दुर्घटना के बाद कंपनी के शेयर में ११.७ प्रतिशत की कमी आयी।

प्रतिक्रिया

पश्चिम बंगाल की मुख्यमंत्री ममता बनर्जी दुर्घटना के बाद स्थिति का जायजा लेने घटना स्थल पर पहुँची। उन्होंने कहा कि इस दुर्घटना के जिम्मेदार लोगों को क्षमा नहीं किया जायेगा और उन्होंने पिछली वामपंथी सरकार पर इस पुल का ठेका देने का आरोप लगाया।
माकपा की अगुवाई वाली पिछली सरकार ने आरोप लगाया कि पुल का ढहने वाला भाग वर्तमान सरकार के समय में बना है और इसके लिए वर्तमान सरकार जिम्मेदार है।
नगरीय विकास राज्य मंत्री बाबुल सुप्रियो ने टिप्पणी की कि पुल का काम अवैज्ञानिक तरीके से हो रहा था और राज्य प्रशासन ने तीन वर्ष पूर्व उल्टाडांगा पुल के के ढहने से कोई सीख नहीं ली।
तारकीय आंधी

अन्य भाषाओँ में

"तारकीय आंधी" को अंग्रेज़ी में "स्टॅलर विंड" (stellar wind) और फ़ारसी में "बाद-ए-सिताराए" (باد ستاره‌ای) कहते हैं।
पी बी गजेंद्रगडकर

पी बी गजेंद्रगडकर एक भारतीय न्यायाधीश तथा पूर्व भारत के मुख्य न्यायाधीश थे |
पिरान्हा

पिरान्हा

पिरान्हा यह दक्षिण अमेरिका में पाई जाने वाली एक मछली की प्रजाती है। ये ताजे पानी की मछली है। जिसकी विशेषता उनके दाँतों का तेज और बड़ा होना है। वेनेज़ुएला में इन्हें caribes कहते हैं। यह सामान्यतः झुण्ड में शिकार करती हैं। इनका ये नाम पैराग्वे की गुरानी भाषा से अंग्रेज़ी, पुर्तगीज़ और अन्य भाषाओं में आया है। ये बहुत आदमखोर मछली मानी जाती है। इनके दांत बहुत तेज़ और जबड़े बहुत ताकतवर होते हैं। पिरान्हा की लंबाई सामान्यतः 14 से 26 cm तक होती है। जबकी पिरान्हा की कुछ प्रजातीयां 43 cm तक नोट की गयी है।

पिरान्हा की प्रजातियां

हिंसक होती है मछली
-पिरान्हा समुद्र में घोंसला बनाकर अंडे देती है
-हॉलीवुड में ‘पिरान्हा’ नाम से फिल्में भी बनीं
- ये इतनी हिंसक होती है कि किसी व्यक्ति को काट ले तो उसकी मौत भी हो सकती है।
- पिरान्हा मछली के आदमियों पर अटैक करने की सबसे अधिक घटना साउथ अमेरिका के अमेजन नदी में सामने आई है।
पोतुलूरी वीरब्रह्मेंद्र

पौराणिक खाता

पौराणिक कथा के अनुसार, वीरब्रह्मम का जन्म एक धार्मिक दंपति, पारिपुन्नाचार्य और प्रखरुथम्बा के घर हुआ था, जो ब्रह्मानंदपुरम गाँव में सरस्वती नदी के पास एक विस्वाब्राह्मण / विस्वकर्मा / आचार्य परिवार के थे। दंपति ने जन्म के समय स्वामी का परित्याग कर दिया और वीरभ्रमम को काशी (वर्तमान वाराणसी) के पास अत्रि महामुनि आश्रम में लाया गया। बाद में कर्नाटक के चिकबल्लापुर के पापाग्नि मठ के प्रमुख वीरभोज्याचार्य अपनी पत्नी के साथ तीर्थयात्रा पर थे। दंपति ने ऋषि अत्रि आश्रम का दौरा किया, और ऋषि अत्रि ने दंपति को संतान प्रदान की। उन्होंने बच्चे को एक दिव्य उपहार के रूप में प्राप्त किया और पापाग्नि मठ में लौट आए। बच्चे का नाम am वीरम भोतलैया ’रखा गया।
वीरब्रह्मेंद्र स्वामी, जिन्हें तब पापाग्नि मठ में वीरभोटलिया के नाम से जाना जाता था, ने 11 साल की उम्र में कलिकंबा सप्तशती (देवी काली की स्तुति में लिखी गई पांडुलिपि) लिखी थी। कुछ दिनों बाद, वीरभोयजचार्य ने एक बलिदान किया और वीरंभोत्रेय ने अपनी सौतेली माँ को बताया कि श्रद्धांजलि जिम्मेदारियों ले लो और अपनी आध्यात्मिक यात्रा शुरू की। उनके पहले शिष्य दुडेकुला सिद्धैया थे। लोग वीरभोटलाय की जप और दार्शनिक कविताओं को सुनना शुरू कर दिया, और सम्मान के संकेत के रूप में उन्होंने उन्हें 'श्री मदविरत पोथुलुरी वीरा ब्रह्मेंद्र स्वामी' कहा।
मैक्लीन पार्क

यह एक प्रमुख खेल का मैदान हैं |
घंटा

घंटा समय की एक इकाई है।
एक घंटे में ६० मिनट होते हैं। एक मिनट में ६० सैकंड होते हैं।

1 मिनट = 60 सैकंड
1 घंटा = 60 मिनट
1 दिन = 24 घंटे
चप्पल

चप्पल पाँव में आसानी पहने जाने वाली वस्तु है। इसका पहनना और उतारना सरल है। इसे आम तौर से घर में या अनौपचारिक स्थानों में पहना जाता है। जबकि औपचारिक स्थानों पर जूता पहना जाता है।
अलका अमीन

अलका अमीन एक भारतीय अभिनेत्री हैं। यह मुख्य रूप से वीणा चोपड़ा के धारावाहिक परिचय के कारण जानी जाती हैं। इसके अलावा यह कई अन्य धारावाहिक में भी कार्य कर चुकी हैं।
बाना गोत्र

बाना गोत्र एक जाट गोत्र है।
जीपीआरऍस

बहु अभिगम प्रणालियां

GPRS के साथ GPS में प्रयुक्त बहु अभिगम पद्धति, फ्रीक्वेंसी डिविज़न डुप्लेक्स (FDD) और TDMA पर आधारित है। एक सत्र के दौरान, एक उपयोगकर्ता को एक जोड़ी अप-लिंक और डाउन-लिंक फ्रीक्वेंसी चैनल सौंपा जाता है। यह टाइम डोमेन सांख्यिकीय बहुसंकेतन के साथ संयुक्त होता है, यानी, पैकेट मोड संचार, जो कई उपयोगकर्ताओं द्वारा एक ही फ्रीक्वेंसी चैनल साझा करने को संभव बनाता है। एक GSM टाइम स्लॉट के अनुसार पैकेटों की स्थिर लंबाई होती है। डाउन-लिंक, पहले-आओ पहले-पाओ पैकेट अनुसूचन का उपयोग करता है, जबकि अप-लिंक काफ़ी हद तक आरक्षण ALOHA (R-ALOHA) जैसी प्रणाली का उपयोग करता है। इसका मतलब यह है कि स्लॉटेड ALOHA (S-ALOHA) का, एक विवाद चरण के दौरान आरक्षण पूछताछ के लिए प्रयोग होता है और उसके बाद गतिशील TDMA का उपयोग करते हुए वास्तविक डाटा को पहले-आओ पहले-पाओ अनुसूचन के साथ स्थानांतरित किया जाता है।

संबोधन

एक GPRS संयोजन अपने एक्सेस पॉइंट नेम (APN) के संदर्भ द्वारा स्थापित होता है। अपन, सेवाओं को परिभाषित करता है जैसे वायरलेस एप्लीकेशन प्रोटोकॉल (WAP) अभिगम, संक्षिप्त संदेश सेवा (SMS), मल्टीमीडिया संदेश सेवा (MMS) और इंटरनेट संचार सेवाओं के लिए जैसे ईमेल और वर्ल्ड वाइड वेब.
एक वायरलेस मॉडेम हेतु एक GPRS संयोजन स्थापित करने के लिए, उपयोगकर्ता के लिए एक APN निर्दिष्ट करना आवश्यक है, वैकल्पिक रूप से एक उपयोगकर्ता नाम और पासवर्ड और कदाचित ही एक IP पता, सभी नेटवर्क ऑपरेटर द्वारा प्रदत्त.

प्रयोज्यता

2003 में पेश किये गए GPRS कनेक्शन की अधिकतम गति एक एनालॉग वायर टेलीफ़ोन नेटवर्क में मॉडेम कनेक्शन के समान ही थी, 32-40 kbit/S, प्रयुक्त फ़ोन के आधार पर. प्रसुप्ति-काल बहुत अधिक है; राउंड ट्रिप समय (RTT) आम तौर पर 600-700 मि.से. है और अक्सर 1 से.पहुंच जाती है। GPRS को विशिष्ट रूप से वाक से कम प्राथमिकता दी जाती है और इस तरह कनेक्शन की गुणवत्ता में बहुत भिन्नता होती है।
प्रसुप्ति-काल/RTT सुधार के साथ उपकरण (उदाहरण के लिए, विस्तृत UL TBF मोड विशेषता के माध्यम से) आम तौर पर उपलब्ध हैं। इसके अलावा, कुछ ऑपरेटरों के पास सुविधाओं का नेटवर्क उन्नयन भी उपलब्ध है। इन वर्धनों के साथ सक्रिय राउंड-ट्रिप समय को कम किया जा सकता है, जिसके फलस्वरूप अनुप्रयोग स्तर पर थ्रूपुट गति में उल्लेखनीय वृद्धि होगी।
2004 हैमबर्ग मास्टर्स

पुरुष एकल

रोजर फ़ेडरर ने  गुलिर्मो कोरिया को 4-6, 6-4, 6-2, 6-3 से हराया।

पुरुष युगल

वेन ब्लैक /  केविन उलियेट ने  बॉब ब्रायन /  माइक ब्रायन को 6-1, 6-2 से हराया।
बेयतेरेक

रंग-रूप

बेयतेरेक एक मध्य-एशियाई और ईरानी मिथ्य-कथा के जीवन-वृक्ष को दर्शाता है जिसकी दो शाखों के बीच में सौभाग्यदाई सिमरुक (सीमुर्ग़​) चिड़िया ने अपना अंडा दिया था। यह मीनार १०५ मीटर ऊँचा है जिसका तना नीचे तो तंग है लेकिन ओप्पर जाकर शाखों की तरह फैल-सा जाता है और इन शाखों के बीच सबसे ऊपर एक शीशे से ढका चमकीला सुनहरा २२ मीटर के व्यास (डायामीटर) वाला एक गोला है जो अंडे को दर्शाता है। इसी गोले के अन्दर ९७ मीटर की ऊंचाई पर बने चबूतरे से लोग आस-पास के शहर का नज़ारा देख सकते हैं। यहाँ कज़ाख़स्तान के राष्ट्रपति नूरसुलतान नज़रबायेव के दाहिने हाथ की बनी एक छाप है और निर्देशों में कहा गया है कि इसपर अपना हाथ रखकर मन में कोई इच्छा-प्रार्थना की जा सकती है। इसपर हाथ रखने से चबूतरे-कक्ष के अन्दर कज़ाख़स्तान का राष्ट्रीयगान बजने लगता है। इस चबूतरे के अलावा स्तम्भ में एक कला प्रदर्शनी और एक बड़ी मछलीशाला (अक्वेरियम) भी है।

मज़ाकिया नाम

कज़ाख़स्तान में एक 'चुपा-चुप्स' (Chupa Chups) नामक लॉलीपॉप लोकप्रीय है जिसका आकार इस मीनार से मिलता है। इसलिए अस्ताना के निवासी मज़ाक़ से इसे 'चुपा चुप्स' भी कहते हैं।
राहुल देव (पत्रकार)

राहुल देव वरिष्ट पत्रकार, हिन्दीसेवी तथा भारतीय भाषाओं के संवर्धन के पक्षधर हैं। वे 'सम्यक न्यास' के न्यासी हैं।
हिन्दी के बारे में उनका विचार है कि अगर हिंदी के महत्व की बात करें तो आज़ादी के बाद से हिंदी का महत्व बढ़ा है, बढ़ रहा है, बढ़ता रहेगा और बढ़ना भी चाहिए। हिंदी को मजबूत करने के लिए सरकार को बहुत प्रयास करने होंगे। सरकार को चाहिए की वो प्राथमिक शिक्षा में माध्यम के तौर पर मातृभाषाओं को बनाए रखे। अगर प्राथमिक शिक्षा में मातृ भाषाओं को निकाल दिया गया तो केवल हिंदी ही नहीं बल्कि भारत की अन्य क्षेत्रीय भाषाओं को भी अंग्रेजी के हाथों बिकने से कोई नहीं रोक सकता।
पीईएसआईटी

पीपुल्स एजुकेशन सोसायटी
मिशन: इतिहास की भावना, मूल्यों और नैतिकता, कानून और नैतिकता, मानव रचनात्मकता का एक प्रशंसा और एक विश्लेषणात्मक मन जांच के लिए एक प्रतिबद्धता की समझ के साथ छात्रों को प्रदान करें.
दर्शन: पेशेवर नैतिकता की दृष्टि से बेहतर और मजबूत वैश्विक जनशक्ति बनाना
गुणवत्ता: नीति के लिए एक बौद्धिक और प्रौद्योगिकी प्रबंधन, कर्मचारियों, छात्रों और अभिभावकों की भागीदारी के प्रयासों के साथ माहौल बदल करने के लिए अनुकूलित करने के साथ अत्यधिक कुशल मानव संसाधन विकास.
नीना गुप्ता

व्यक्तिगत जीवन

नीना गुप्ता का जन्म दिल्ली में हुआ और उन्होंने सनावर लौरेंस स्कूल में शिक्षा ग्रहण की। उनके पिता का नाम आर एन गुप्ता था। वेस्ट इण्डीज के प्रसिद्द क्रिकेट खिलाडी विवियन रिचर्ड्स से उनकी एक बेटी मसाबा गुप्ता हैं जो आज एक प्रसिद्द फ़ैशन डिज़ाइनर हैं। नीना ने सन 2008 मे पेशे से चार्टर्ड अकाउंटेंट विवेक मेहरा से शादी कर ली।

नामांकन और पुरस्कार

नीना को सन 1990 में फ़िल्म "वो छोकरी' के लिये बेस्ट सपोर्टिंग अभिनेत्री का फ़िल्म फ़ेयर पुरस्कार मिला।
भारत भूषण (योगी)

संक्षिप्त परिचय

30 अप्रैल 1952 को उत्तर प्रदेश के सहारनपुर में पण्डित विशम्भरसिंह एवं रामकली के यहाँ जन्मे भारत भूषण ने महज़ २० बरस से भी कम आयु में सन् 1971 में अपने घर पर ही मोक्षायतन अन्तर्राष्ट्रीय योगाश्रम की नींव डाली। इसी प्रतिष्ठान के बैनर तले उन्होंने अपनी पुत्री प्रतिष्ठा के साथ देश के कई शहरों में योग-शिविर लगाकर आम आदमी को योग के प्रति जागरुक करने का उद्योग किया। देशी-विदेशी शिष्यों के बीच योग की लोकप्रियता में अपनी गहरी पैठ बनाते हुए शीघ्र ही योग गुरु के रूप में विख्यात हो गये। सन् 1978 से उन्होंने विभिन्न टीवी चैनेलों पर भी अपने कार्यक्रम देने प्रारम्भ कर दिये।
इस ग्रहस्थ संन्यासी ने भारतीय सशस्त्र सेनाओं, औद्योगिक प्रतिष्ठानों, वैज्ञानिकों, विद्यालयों और विभिन्न धर्माबलम्बियों के बीच योग के माध्यम से आध्यात्मिक अभिरुचि जागृत करने का जो उल्लेखनीय कार्य किया उससे प्रभावित होकर भारत सरकार को भी उन्हें पद्म श्री की उपाधि से अलंकृत करना पड़ा।
एक गृहस्थ योगी के रूप में आजकल वे ज़ी नेटवर्क के साथ मिलकर जागो भारत आन्दोलन चलाने में पूरी शक्ति से डटे हुए हैं।

अन्तर्राष्ट्रीय योग महोत्सव की शुरुआत

गंगा नदी के किनारे योग सिखाने की भूमिका को लेकर उन्होंने तत्कालीन उत्तर प्रदेश सरकार से सम्पर्क करके अन्तर्राष्ट्रीय योग महोत्सव की शुरुआत ऋषिकेश से प्रारम्भ की और पहली बार में ही एक विशाल कार्यक्रम कर डाला। बाद में जब उनके कार्यक्रमों में विदेशी सैलानी भी भारी संख्या में जुटने लगे तो उनके संस्थान को ऋषिकेश के परमार्थ निकेतन में अत्याधुनिक सुविधाओं के साथ शिफ्ट कर दिया गया। भारत भूषण सरकार की इस बात से सहमत नहीं थे। उनका मानना था कि भारतीय ऋषि-मुनियों की परम्परा को प्रकृति की गोद में ही सिखाना सही है ना कि योग के सहारे अत्याधुनिक सुख सुविधाओं से सम्पृक्त पाँच सितारा होटलों की प्रवृत्ति को बढावा देना। उन्हें सरकार का यह तरीका ठीक नहीं लगा और उन्होंने स्वयं को ही उस प्रतिष्ठान से अलग कर लिया और सहारनपुर के बेरी बाग स्थित अपने प्रतिष्ठान मोक्षायतन अन्तर्राष्ट्रीय योगाश्रम में वापस आ गये। तब से लेकर आज तक वे अपने परिवार के साथ रहते हुए एक गृहस्थ संन्यासी की सशक्त भूमिका निभा रहे हैं।

जागो भारत आन्दोलन

ज़ी नेटवर्क के साथ मिलकर उन्होंने जागो भारत आन्दोलन के नाम से एक देशव्यापी अभियान शुरू कर रक्खा है। योग के साथ-साथ वे ध्यान, धारणा और समाधि की शिक्षा अपने प्रवचन और प्रदर्शन के माध्यम देते हैं। टीवी चैनेल के माध्यम से उनके कार्यक्रम को लाखों लोग प्रतिदिन देखते हैं।

शरीर सौष्ठव में भारतश्री

उन्होंने योग के साथ-साथ बॉडी बिल्डिंग में भी खुलकर हाथ आजमाये और भारत के लगभग सभी प्रान्तों की शरीर सौष्ठव प्रतियोगिताओं के कई पुरस्कार जीते। पूर्णत: शाकाहारी होते हुए भी उन्होंने भारतश्री का अतिविशिष्ट सम्मान प्राप्त किया।
कॅथ्रीन डॉयर सुलिवन

कॅथ्रीन डॉयर सुलिवन का जन्म ३ अक्टूबर १९५१ को हुआ था। वह अमेरिकन भूविज्ञानी और NASA की अंतरिक्ष यात्री थी। उनका जन्म न्यू जर्सी के पैटरसन शहर में हुआ था। उन्होंने १९६९ में अपनी ग्रेजुएशन कैलिफ़ोर्निया के वुडलैंड हिल्स ज़िले के विलियम होवार्ड टाफ्ट हाई स्कूल से प्राप्त की। १९७३ में कैलिफोर्निया विश्वविद्यालय से उन्हें पृथ्वी विज्ञान में विज्ञान स्नातक की डिग्री से सम्मानित किया गया। और १९७८ में भूविज्ञान में उन्होंने पीएच.डी हासिल की डलहौजी विश्वविद्यालय से। जब वह डलहौजी में थी तब उन्होंने कई समुद्र विज्ञान अभियानों में भाग लिया, अटलांटिक और प्रशांत महासागरों की गहराई का भी अधयन्न किया। १९८८ में सुलिवन एक समुद्र विज्ञान अधिकारी के रूप में अमेरिकी नौसेना रिजर्व में शामिल हुई और २००६ में कप्तान के रूप में रिटायर हुई। उन्होंने राष्ट्रीय समुद्रीय और वायुमंडलीय प्रशासन के लिए मुख्य वैज्ञानिक के रूप में कार्य किया। और नासा से पहले, सुलिवन ने एक समुद्र विज्ञानी के रूप में अलास्का में काम किया।
११ अक्टूबर १९८४ में, सुलिवन ने पहली बार अंतरिक्ष यान के बाहर पृथ्वी के वायुमंडल से परे गतिविधि की अपने अंतरिक्ष शटल चुनौती के दौरान जो की प्रशंसनीय थी। सुलिवान और मिशन विशेषज्ञ डेविड लीस्त्मा ने ३.५ घंटे की अंतरिक्ष सैर की जिसमे उन्होंने एक डिजाइन संचालित किया जो की यह पर्दर्शित करता था की उपग्रह कक्ष में ईंधन भरा जा सकता है। उनके आठ दिन के मिशन के दौरान चालक दल ने पृथ्वी विकिरण बजट सैटेलाइट तैनात की जिसमे उन्होंने पृथ्वी की वैज्ञानिक अवलोकन OSTA-3 पल्लेट के साथ आयोजित किया।अप्रैल १९९० में सुलिवन ने STS-31 पर चालक दल के रूप में कार्य किया जो की २४ अप्रैल, १९९० को कैनेडी स्पेस सेंटर, फ्लोरिडा से निकला था। अपने पांच दिवसीय मिशन के दौरान अंतरिक्ष शटल डिस्कवरी पर सवार चालक दल के सदस्यों ने हबल स्पेस टेलीस्कोप तैनात की और भारहीनता के प्रभाव और चुंबकीय क्षेत्र का आयोजन चाप भी देखा। उन्होंने बहुत से कैमरों को ,कार्गो खाड़ी कैमरों आइमैक्स ३८० मील की दूरी के अपने रिकॉर्ड की स्थापना की ऊंचाई से पृथ्वी की टिप्पणियों की स्थापना की। उन्होंने पृथ्वी के ७६ ग्र्हस्थल १२१ घंटो में पूरे किये और २९ अप्रैल १९९० को एडवर्ड्स एयर फोर्स बेस, कैलिफोर्निया को उतरा। डॉ सुलिवन ने STS-45 के मिशन में पेलोड के कमांडर के रूप में सेवा की जो की पहला स्पेसलैब मिशन था जो की ग्रह पृथ्वी के लिए नासा के मिशन को समर्पित किया गया था। कॅथ्रीन डॉयर सुलिवन ने १९९३ में NASA को छोड़ने से पहले उन्होंने तीन अंतरिक्ष शटल मिशन पर उड़ान भरी और अंतरिक्ष में ५३२ घंटे लॉग इन किया।
ट्यूबरस स्तन

ट्यूबरस स्तन का रोग जन्मजात असामान्यता का परिणाम हैं जो पुरुषों और महिलाओं दोनों में पाया जाता हैं। यह समस्या युवावस्था के दौरान स्तन विकास में कमी के कारण और जब स्तन सामान्य रूप से और पूरी तरह से विकसित करने में विफल हो जातें हैं तब वह ट्यूबरस स्तन कहलाते हैं। इस स्थिति से दुनिया में पांच प्रतिशत लोग प्रभावित हैं, जिनका इलाज सर्जरी द्वारा किया जाता हैं।

इलाज

ट्यूबरस स्तनों की उपस्थिति संभावित रूप से शल्य चिकित्सा प्रक्रियाओं के माध्यम से बदली जा सकती है, जिसमें ऊतक विस्तार विधि और स्तन प्रत्यारोपण भी शामिल हैं। ट्यूबरस स्तन जन्मजात रोग हैं, इसलिए इसका उपचार यूनाइटेड किंगडम में राष्ट्रीय स्वास्थ्य सेवा में ही संभव है।
सामाजिक विज्ञान शिक्षण के मॉडल

सामाजिक विज्ञान शिक्षण के मॉडल से तात्पर्य सामाजिक विज्ञान के शिक्षण के किसी योजना या पैटर्न से है जिसका उपयोग पाठ्यक्रम बनाने, शैक्षणिक सामग्री बनाने, तथा कक्षा में शिक्षण को बेहतर बनाने में किया जा सकता है।
कल्याण सुंदरम

करियर

सुंदरम ने 1927 में केंद्रीय प्रांतों में अपना आईसीएस करियर शुरू किया। उन्होंने 1931 में पहले जिलों में नागपुर में एक सुधार अधिकारी के रूप में प्रांतीय स्तर तक बढ़ने से पहले काम किया।` वहां, उन्होंने इस तरह के कानूनी कौशल का प्रदर्शन किया कि न्यायिक आयुक्त सर रॉबर्ट मैकनेयर ने बाद में टिप्पणी की कि सुंदरम कुछ जूनियर कानूनी अधिकारियों में से एक थे जिनकी सिफारिशें खुद को मूल्यांकन किए बिना मामलों का निपटान करने में लगती हैं।
1935 में, भारत सरकार अधिनियम लागू किया गया था, जिसके कारण भारतीय प्रांतों में निर्वाचित विधायिका की स्थापना हुई। यह अधिनियम भारत की आजादी देने की दिशा में सबसे पहले कदमों में से एक था। सुंदरम ने उसमें सक्रिय भूमिका निभाई। भारत में शासित ब्रिटिश नौकरशाही भारत के मौजूदा ढांचे को भाषाई रूप से तैयार राज्यों में पुनर्गठित करना चाहता था, जो सैकड़ों रियासतों की मौजूदा सीमाओं के बारे में चिंतित था, जिन्हें अंग्रेजों ने नियंत्रित नहीं किया था। उन्होंने इस दस्तावेज़ को तैयार करने के लिए 1936 में सुंदरम को चालू किया। यह श्वेत पत्र राज्य बन गया जो भारत को राज्यों में पुनर्गठित करने के लिए उपयोग किया जाता था; पटेल और वी पी मेनन भी राजकुमारों को एक सहमत पेंशन के लिए भारतीय संघ के साथ सौंपने के लिए मनाने के लिए इसका इस्तेमाल करेंगे। सुंदरम स्वयं इस काम में अधिकतर देखरेख करने में सक्षम थे, क्योंकि वह 1948 में लॉ सचिव के पद पर पहुंचे थे, जब सर जॉर्ज स्पेंस- जिन्होंने कुछ योग्य उम्मीदवारों की वरिष्ठता के बावजूद विशेष रूप से सुंदरम से कार्यालय के लिए अनुरोध किया था।

बाद में जीवन और मृत्यु

1958 में, कानून सचिव के रूप में कार्यकाल समाप्त होने के बाद, सुंदरम मुख्य चुनाव आयुक्त की स्थिति रखने वाले दूसरे व्यक्ति बने। 1967 में, उन्होंने 1968 में कानून आयोग के अध्यक्ष बनने के लिए उस पद को छोड़ दिया, उसी वर्ष उन्हें पद्म विभूषण पुरस्कार मिला। उस भूमिका को छोड़कर, 1971 में, उन्होंने फिर से सीमा मुद्दों में प्रवेश किया, जिससे असम और नागालैंड राज्य विवादों को गृह मंत्रालय के सलाहकार के रूप में संबोधित करने में मदद मिली।
प्राकृतिक कारणों से नई दिल्ली में 23 सितंबर 1992 को सुंदरम की मृत्यु हो गई।.